QH ออกหุ้นกู้ 2 ชุด รวมมูลค่า 3 พันลบ. อันดับความเชื่อถือ “A-”
QH ออกหุ้นกู้ 2 ชุด รวมมูลค่า 3 พันลบ. โดยชุดที่ 1 อายุ 3 ปี ดบ. 2.71% ชุดที่ 2 อายุ 4 ปี ดบ. 3.07% ขายผู้ลงทุนสถาบัน/รายใหญ่ 24-25 มิ.ย.นี้ ระดมทุนใช้ในการชำระคืนเงินกู้ยืม-ใช้เป็นเงินทุนหมุนเวียน
24 มิ.ย. 2558

บริษัท ควอลิตี้เฮ้าส์ จำกัด (มหาชน) หรือ QH ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้วงเงินรวม 3,000 ล้านบาทให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 24-25 มิ.ย.นี้ โดยมีธนาคารกรุงศรีอยุธยา และ ธนาคารกสิกรไทย เป็นผู้จัดการการจัดจำหน่าย
โดยหุ้นกู้ดังกล่าวแบ่งออกเป็น 2 ชุด ชุดที่ 1 อายุ 3 ปี ครบกำหนดไถ่ถอนปี 2561 อัตราดอกเบี้ยคงที่ร้อยละ 2.71 ต่อปี จำนวนเสนอขาย 1,800 ล้านบาท และชุดที่ 2 อายุ 4 ปี อัตราดอกเบี้ยคงที่ร้อยละ 3.07 ต่อปี ครบกำหนดไถ่ถอนปี 2562 จำนวนเสอนขาย 1,200 ล้านบาท ทั้งนี้บริษัทจะนำเงินที่ได้จากการเสนอขายหุ้นกู้ครั้งนี้ไปใช้ในการชำระคืนเงินกู้ยืม และใช้เป็นเงินทุนหมุนเวียน
สำหรับอันดับความน่าเชื่อถือของหุ้นกู้ “A-” แนวโน้มอันดับเครดิต”คงที่” โดยบริษัท ทริสเรทติ้ง จำกัด เมื่อวันที่ 27 พ.ค. 58 